UN DESTIN EXECPEŢIONAL. 
EXOTICA ŞI CUTREMURĂTOAREA INDONEZIE 
DE FLORNETIN SMARANDACHE 



Există fără îndoială destin, Destine, iar multe dintre ele, prin voia Lui Dumnezeu, sau a 
împrejurărilor sunt cu adevărat excepţionale. Un asemenea destin excepţional este cel al 
matematicianului Florentin Smarandache, din Bălceştiii Olteţului, născut la jumătatea veacului al 
XX-lea. 

Despre dl Florentin Smarandache am auzit cu mai mulţi ani in urmă, la Vâlcea, de la 
prietenii mei Ion Barbu şi Doru Moţoc, ca fiind autorul curentului Paradoxismului în literatură, 
despre care matematicianul scrisese o carte. I-am recenzat atunci elogios lucrarea despre 
paradoxism, deşi încrederea mea în acest curent la ora aceea nu era maximă, el rămânând mai 
mult în zona speculaţiei. Aşa cum curentul Semănătorist, care a avut un moment al lui de glorie 
la începutul secolului XX nu a produs mari opere literare (de fapt nu a produs nici măcar o operă 
notabilă), rămânând doar o încercare teoretică ce aparţine de acum istoriei literare şi 
istoriografiei, este posibil ca nici paradoxismul să nu producă opere de valoare, şi în cazul acesta 
va rămânea şi el o pură speculaţie. Există, desigur şi posibilitatea ca acest curent, în cazul în care 
va fi deservit de scriitori talentaţi, de creatori de mare talent, care să dea mari opere, să devină 
intr-adevăr un Curent literar în adevăratul înţeles al cuvântului, care să dea mari opere, aşa cum 
au dat clasicismul, romantismul, simbolismul. Tot ce este posibil în această istorie umană, 
absurdă, dureroasă, extraordinară, şi... paradoxală. 

Iată că după câţiva ani, se produce în înţelesul profund al cuvântului, întâlnirea cu dl 
Florentin Smarandache. întâi pe internet, apoi în modul cel mai revelator, prin lectura cărţii 
„ EXOTICA ŢI CUTREMURĂTAREA INDONEZIE”, probabil ultima carte a domnului 
profesor Smarandache, din foarte multele cărţi scrise (scriitorul şi matematicianul Florentin 
Smarandacje are înclinaţia către performanţă, către recorduri. A vizitat 25 de ţări, are publicate 
101 cărţi, şi recordurile nu se opresc aici, etc) 

Cartea aceasta este revelatoare, cum spuneam, atât pentru cunoaşterea unei lumi exotice ( a 
unui segment exotic şi tragic al civilizaţiei umane) şi spectaculoase, cât şi pentru cunoaşterea 
personalităţii lui Florentin Smarandache, dar mai ales a unui destin foarte spectaculos. Din acest 
punct de vedere am vorbi despre „săgeata epistemologică a Bălceştiului”, înfiptă în cerul 
universalităţii. Sau despre vocaţia de absolut a aşezării de pe malul Olteţului, cu nume atât de 
frumos, Bălceştiul (târg interbelic, cu prăvălii cu obloane scorojite, de o parte şi de alta a unei 
străzi largi, cu văzduh mirosind a iz de toamnă şi a mere coapte ), cel plin de melancolie şi 
umilinţă, comună mai răsărită, aflat lângă vestita aşezare Oteteliş, unde şi-a avut conacul 
cunoscuta familie de boieri Otetelişanu, cei care au înfiinţat şi au ţinut terasa Otetelişanu din 
Bucureştii veacului XIX, intrată în istoria culturii române, şi pe lângă care a trecut Tudor 
Vladimirescu în fruntea unei părţi a oştirii sale 

Din această Comună mai mare, care avea prin anii 70 prăvălii cu obloane mari şi 
scorojite de arşiţa verilor, cum îmi aduc eu aminte, rămase din perioada interbelică, a plecat 
matematicianul şi poetul Florentin Smarandache. Prin anii 1965-1968 autorul aceste recenzii era 
elev la Bălceşti, dar nu ne-am întâlnit. 




Ne-am întâlnit, la modul profund, al comunicării empatice, atât de asemănători şi 
atât de diferiţi, acum prin intennediul cărţii lui, cu siguranţă o carte rară, exotică în istoriografia 
românească, „Exotica şi cutremurătoarea Indonezie”, carte apărută la Râmnicul Vâlcea (una 
dintre marile vetre de cultură din spaţiul românesc, şi asta de multe veacuri, dacă ne gândim la 
tipografia de la Govora), la editura Offsetcolor, în vara anului 2007, ( odată ce bunul de tipar este 
dat în iunie 2007) în condiţii grafice foarte bune. 

Cartea, de fapt un Jurnal amalgamat şi sentimental (turistic, cultural şi educaţional), este 
rodul, actul setei memoriei prin care fiinţa încearcă să eternizeze, să fotografieze imagini, 
repere, tablouri culturale, viziuni istorice, trăiri ALE AVENTURII SPIRTULUI, însemnări ale 
profesorului de matematică şi ale scriitorului Florentin Smarandache în lumea fabuloasă şi 
exotică, pe cât de fascinată pe atât de tragică, a tărâmului de basm numit Indonezia. 

Invitat să participe la mai multe întâlniri ştiinţifice (la un Congres care-i poartă numele, caz 
rar şi spectaculos pentru ştiinţa românească, şi un mod strălucit de a face cunoscută în lume, ţara, 
cultura şi ştiinţa românească, poporul român) cu studenţii şi profesorii de la câteva Universităţi 
din această parte a lumii, primit cu entuziasm de forurile ştiinţifice din această ţară, fiind o minte 
scotocitoare, omul de ştiinţă român doreşte să cunoască întregul univers geografic, social, 
istoric, spiritual al acestui Continent fonnat din mii de insule, care este Indonezia. 

Primul gând mă duce la Mircea Eliade şi la aventura lui în universul imens şi atât de bogat al 
Indiei. Florentin Smarandache continuă drumul înaintaşului său şi merge, cu câţiva paşi mai 
încolo, pătrunzând în universul fascinant al Indoneziei. 

Cum şi în America profesorii sunt săraci, abia îşi duc existenţa, am notat pentru că m-a 
izbit pur şi simplu expresia folosită de autor, (şi care este, nu ne îndoim, o realitate, dar nu atât 
de cumplită ca cea din România) aventura pe mapamond a d-lui Smarandache începe prozaic şi 
umil cu investigarea pieţei, cu căutarea pe internet a celei mai ieftine rute până la locul de 
destinaţie, în unna invitaţiei primite de la universitatea STIK din Malong (este redata fotocopia 
Invitaţiei) 

Notându-şi gândurile, Florentin Smaranadache are umorul şi naturaleţea olteanului 
autentic : „Aşa că n-am avut încotro decât plătind 1469 de dolari Companiei Cathag Pacific. Să 
vezi durere dacă nu-mi aprobă ăştia viza după ce am plătit biletele ! Multe lucruri se rezolvă 
astăzi pe internet. Ce bine, ce simplu, ce repede. Adresele consulatelor, ambasadelor, locurilor de 
vizitat.” (pag 7) 

Florentin Smarandache nu este preocupat de descrieri feerice de peisaje, de perspective 
geografice (gen pastel, sau peisaj, acuarelă), construite reportericeşte, nu, el îşi exprimă 
gândurile firesc, frust, aşa cum îi vin ele în minte, părerile sunt redate instinctiv, şi îşi notează 
lapidar îngrijorările lui de fiinţă umană care va pleca într-o călătorie lungă, stările pe care le 
trăieşte, sentimentele născute de cine ştie ce întâmplare sau context care-i colorează fondul 
psihic. In epoca zborurilor cu avioanele pe meridianele planetei omul modern este stresat de 
toate întâmplările sau riscurile care se ivesc la tot pasul : „ Dau telefoane... am aşteptat vreo oră 
în receptor. Până la urmă mi-au deplasat călătoria cu o zi : pe 14 în loc de 13 mai şi mă întorc pe 
29, în loc de 28, stând o noapte în aeroportul din Albugrierque şi 17 ore în cel din L. A. „ (pag 
7). 

Urmează odiseea călătoriei cu avioanele, schimbatul rutelor şi al avioanelor, aşteptatul 
îndelung în aeroporturi, timp în care îşi notează în carnetul lui de memorialist impresiile, datele, 
cursele, gândurile, imagini disparate, amintirile care-i trec prin minte. Cu acest prilej autorul 
inserează în curgerea textului opiniile sale despre cărţile citite, meditează asupra unor teme care 
îl preocupă sau îl obsedează, majoritatea opinii şi atitudini foarte realiste. Iată ce spune dl 




Florentin Smarandache despre cartea (din păcate celebră, căreia i s-a făcut o reclamă 
extraordinară) „ Ciocnirea civilizaţiilor” a lui Huttington : „Ciocnirea civilizaţiilor” este numai o 
propagandă dirijată în avantajul unui grup etnic şi împotriva altor culturi şi religii [în prezent pe 
faţă împotriva musulmanilor, prezentaţi ca trăind în evul mediu, exploatând femeile] 

Corectă, justă concluzia d-lui Smaranadache. Ea vine să confirme afirmaţia Biroului de 
Viitorologie de la Bucureşti că aceasta este o carte falsă, un instrument de manipulare cu bătaie 
lungă în viitor, că este o armă psihologică perversă, subtilă împotriva naţiunilor şi a civilizaţiilor 
(o armă psihologică în războiul dintre Societăţile dezvoltate şi Lumea musulmană, război aflat pe 
planşeta Proiectanţilor mondiali ), Război început de foarte mult timp. Război pe care noi l-am 
denumit Război mascat ( o sinteză de război informaţional, psihologic, economic, ecologic, 
cultural, educaţional, sistemic, axiologic, etc) si pe care sociologii şi strategii americani îl 
numesc război G 4, (Războaie din generaţia a 4-a) 

Cel mai mare război mascat, proiectat şi purtat împotriva Ţărilor din Europa de Răsărit, apoi 
a unei mari părţi din popoarele lumii a fost ceea ce noi am denumit Experimentul comunist, care 
nu a fost altceva decât p o formă foarte subtilă de război mascat, şi care a făcut în istorie foarte 
mult rău multor popoare şi naţiuni, Civilizaţiei şi speciei umane însăşi. 

Cartea lui Huttington este un Proiect teoretic, viitorist ca şi Teoria comunistă, care pregăteşte 
din punct de vedere psihologic popoarele pentru un război şi mai mare decât războiul dintre 
naţiuni, este vorba despre RĂZBOIUL DINTRE CIVILIZAŢII, şi creează condiţii pentru 
aplicarea în practică a REALITĂŢII DESPRE CARE VORBEŞTE 

Cartea aceasta, care este şi prost scrisă şi insuficient argumentată vorbeşte deci despre o 
realitate îngrozitoare pe care cei care conduc lumea prin manipulare o proiectează de pe acum 
(de fapt ea a fost proiectată demult) şi pe care vor să o realizeze în viitor. De fapt în mod mascat 
şi subtil acest RĂZBOI ÎNTRE CIVILIZAŢII A ŞI ÎNCEPUT LUÂND FORMA 
RĂZBOIULUI ÎMPOTRIVA TERORIŞTILOR, FENOMENULUI TERORIST. ( Ben Laden a 
fost omul lui Busch,) 

Cât se poate de corect se exprimă dl Smarandache şi despre ceea ce în cadrul Borului de 
viitorologie de la Bucureşti noi am denumit mai sus Războiul Mascat Mondial dus de către 
Vârful Financiar, care conduce Civilizaţia umană. Şi omul de ştiinţă Florentin Smarandache are 
cunoştinţă de acest război mascat, cum l-am denumit noi sau Noile războaie din generaţia a 4-a ( 
a se vedea şi cartea lui JOHN PERKINS, "Spovedania unui asasin economic” : „ Specialiştii de 
la Agenţiile de spionaj de pe glob sunt antrenaţi în folosirea de metode psihologice manipulative. 
Asistăm actualmente la războaie psihologice, culturale, religioase ( o nouă cruciadă cu mult mai 
sângeroasă decât cele medievale) politice, sociologice, literare, artistice, ştiinţifice, prin care 
marile puteri încearcă să şteargă memoria colectivă şi inconştientul naţiunilor mici, coloniilor şi 
să domine globul „. (pag 1 1) 

Nu putem să nu subliniem atitudinea curajoasă a omului de ştiinţă român, în faţa acestui 
fenomen, care este acest tip de război. Dacă toţi profesorii şi oamenii de ştiinţă care trăim 
actualmente pe această planetă am lua atitudine, aşa cum o face dl Smarandache, împotriva 
acestui tip de război, mult mai distrugător şi murdar decât războiul militar, poate că altfel ar 
arăta faţa acestei planete. 

Şi continuă dl Florentin Smarandache : ”în multe ţări, chiar zise „democratice „ ( a se observa 
ghilimelele) mass-media este sub controlul unui grup restrâns care deţine Puterea. Mass-mdia 
este foarte importantă în societăţile democratice, căci prin ea se manipulează opinia publică. 
Dreptatea-i o poveste, spune o zicală românească, nici n-a fost şi nici nu este”, o dă omul de 
ştiinţă româno-american pe româneşte. 




Ceea ce mă intrigă şi mă îngrozeşte ( din păcate nu mă mai revoltă) , este faptul că ne-am 
obişnuit şi cu cele mai oribile ticăloşii făcute împotriva omului, este realitatea durroasa că marea 
majoritate a oamenilor de pe această planetă, ca şi marea majoritate a educatorilor lumii 
(educatori, învăţători, profesori de toate nivelele), ca şi marea majoritate a oamenilor de ştiinţă, a 
artiştilor, din toate domeniile, marea majoritate a intelectualilor planetei (şi această categorie a 
devenit demult o clasă socială planetară), cunosc acest adevăr imens si teribil ( că Omul, 
omenirea, naţiunea, sistemele economice, culturile, popoarele) - că sunt victimele unui mare 
Război mascat - dar nu fac nimic pentru a lupta împotriva lui, a Proiectanţilor şi a realizatorilor 
acestui război. 

De altfel şi dl Florin Smarandache trece cu uşurinţă peste acest adevăr îngrozitor. Este 
extraordinar însă faptul că îl notează şi îl subliniază ! 

în sfârşit autorul acestei cărţi porneşte către Indonezia. Cartea este structurată pe capitole mici. 
Iată-1 pe homino planetarus sărind din avion în avion, avioanele sărind şi ele ca nişte lăcuste pe 
meridianele planetei noastre, din ce în ce mai mică. „Sar dintr-un avion în altul ca un cocostârc, 
îmi creşte barba până când ajung în Indonezia. Trei zile şi trei nopţi : Atlanta - Phoenix - 
Jakarta. Biletul mai ieftin, traseul mai lung şi întortocheat. „ (pag 12) 

în sfârşit scriitorul ajunge la Jakarta. Iată o „fişă” a Indoneziei : „Indonezia are un guvern 
moderat, iar extremiştii islamici sunt un grup restrâns.” „Arhipeleagul se întinde de la est la vest 
aproape cât SUA, dar 60% este apă. Diversitatea este foarte mare, dintr-un loc în altul : de pildă 
, în Irian, vestul insulei Papua, tribul Pann trăieşte încă în epoca de piatră ! Umblă în pielea 
goală şi ies din junglă la marginea străzilor cu suliţele în mâini.” (pag 17) 

După lectura cărţii realizez că Florentin Smarandache reuşeşte să „picteze” cât se poate de 
bine imaginea ţării imense şi fantastice a cărei dimensiune fundamentală este diversitatea, 
exotismul, discrepanţa dintre regiuni, culturi, elemente. 

Aceasta ar fi Dimensiunea geografică economică a Indoneziei. 

Autorul cărţii reuşeşte însă la fel de bine să ne sugereze şi dimensiunea culturală, istorică, 
spirituală, religioasă a acestei ţări formată din mii de insule, jumătate nelocuite. „ în nordul 
insulei Sumatra, provincia cu capitala Mendan, adăposteşte tribul Batak, cu limbă proprie, în 
care fiecare familie îşi ţine socoteala arborelui genealogic până a la 5-a spiţă. Câte bordeie atâtea 
obiceie ! în religie predomină musulmanii (90%), creştinii 5% şi hinduşii(l%). Curios că există 
şi creştini ortodocşi, sprijiniţi de cei din Damasc (Siria).” 

O altă secţiune redată cu amănunte pitoreşti este, calde este cea care se referă la întâlnirea cu 
profesorii şi studenţii universităţilor din Indonezia. Vie Crstiano este prietenul şi colaboratorul d- 
lui Smarandache, la fel David Handriata, cu care autorul se fotografiază. 

Dl Florentin Smarandache are ca orice gurmand instinctul şi plăcerea degustării mâncărurilor, 
a reţinerii numelor sonore şi ciudate ale mâncărurilor locale, aşa că la capitolul acesta ne dă 
destule informaţii despre talentul culinar al indonezienilor, spre bucuria papilelor noastre 
gustative. 

Datele despre luxul hotelurilor în care a locuit, despre construcţiile moderne ale Indoneziei 
sunt şi ele destul de bogate, astfel că al sfârşitul lecturii ai cât se poate de obiectiv perspectiva de 
sus a unei ţări care te copleşeşte, (Exotica şi cutremurătoare Indonezie) prin paleta largă de 
culori, de culturi, de relegii, de tonuri, de peisaje urbanistice şi de junglă şi ape, obiceiuri, 
mentalităţi, idei. 




Am privit cartea până acum din punctul de vedere al reporterului turistic, al Jurnalului 
cultural, dar cartea poate fi privită şi din punctul de vedere al unui roman. 

Din acest punct de vedere avem nu numai o perspectivă mişcată, dar şi o altă carte, 
holistică, meditativă, cu un alt personaj . Am putea vorbi despre omul de ştiinţă modem obligat 
de modul său de viaţă, de logica absurdă şi spectaculoasă a existenţei modeme să semene cu o 
lăcustă care sare de pe un meridian pe altul al planetei, îmbrăcat în avioanele moderne. Despre 
omul modern transfonnat în hoinmo turisticus, despre drama mondializării, despre pierderea 
liniştii şi a tihnei omului clasic, despre mperea de rădăcinile ontologice a fiinţei secolului XXI, şi 
a societăţii omeneşti, despre dimensiune de talmeş balmeş şi de Turn Babei a civilizaţiei şi a 
societăţii modeme. 

Din acest punct de vedere avem imaginea omului viitomlui, amncat intr-un tunel existenţial, 
pendulând între spaţiu şi timp, pierzând multe zile din viaţa sa, sau o mare parte din viaţă 
aflându-se mai mult în zbor decât de pământ ( drama lui Anteu), pierzând acel sentiment al 
înrădăcinării, al locului. 

In cazul cărţii, foarte interesante, şi subliniem acest lucru, instmctive, mai importantă ni se 
pare performanţa extraordinară, a unui tânăr, plecat din spaţiul Olteniei de mijloc, care învingând 
bariere enorme, ajutat de o sete imensă de informaţie şi de o inventivitate desfăşurată ca un 
evantai, calm şi păstrându-şi optimismul şi pofta de viaţă, ajunge un om de ştiinţă în America. 
Mutând limitele ştiinţei cu inventivitatea lui de ceasornicar, ajunge să ne propună noi concepte şi 
viziuni în domeniile în care îşi exersează inteligenţa . „ Misiune (imposibilă, glumeşte Vie) a 
cuantizării este unificarea, precum în teoria multi-spaţiilor înzestrate cu multi-structuri ( 
Smarandache, 1995, mă citează Vie”, (pag 99) 

Nu putem bănui de pe acum mutaţiile pe care le vor aduce noile concepte elaborate de 
Florentin Smarandache, dar cu siguranţă ele îmbogăţesc şi duc mai departe orizontul ştiinţei. 

Dintr-un alt punct de vedere, cel al târgului Bălceşti (comună, cum îi zice el) matematicianul şi 
paradoxistul Florentin Smarandache, alături de doamna profesoară Iliescu, femeia care a adus pe 
lume o fiinţă umană la cea mai înaintată vârstă posibil, 66 de ani, sunt oameni care au forţat cel 
mai mult limitele biologice ale omului, limitele sociale şi psihologice, epistemologice şi ale 
adaptabilităţii umane, limitele timpului şi ale spaţiului. Dumnezeu să-i binecuvânteze şi să-i 
întărească în aventura lor umană extraordinară ! 



ŞTEFAN DUMITRESCU, Valea Mare, Vâlcea, 30.08.2007. 




